**ΔΕΛΤΙΟ ΤΥΠΟΥ**

H δωρεάν πρόσβαση στο διαδίκτυο μέσω των διαθέσιμων ασύρματων ευρυζωνικών δικτύων ***αποτελεί μία ακόμη δωρεάν παροχή του Δήμου Χαϊδαρίου, προς τους δημότες του*** ***και οδηγεί σε αναβάθμιση της ποιότητας ζωής τους, σε συλλογικό επίπεδο.***

Ζούμε στην εποχή της διαδεδομένης χρήσης του διαδικτύου, όπου τα πάντα τείνουν να γίνουν ψηφιακά: η ενημέρωση γίνεται μέσα από ηλεκτρονικά μέσα, ηλεκτρονικές εφημερίδες ή μέσα κοινωνικής δικτύωσης, οι ηλεκτρονικές συναλλαγές αυξάνονται, η επικοινωνία του Δήμου με τους δημότες του μπορεί πλέον, να γίνεται ψηφιακά, αναβαθμίζοντας παράλληλα και το σύνολο των υποδομών ΤΠΕ του Δήμου *(π.χ. αναβάθμιση portal με νέες δυνατότητες, αναβάθμιση εξοπλισμού, αναβάθμιση ταχυτήτων πρόσβασης στο internet, κτλ).*

Στα πλαίσια της αναβάθμισης της ποιότητας ζωής και εξυπηρέτησης του δημότη, ο Δήμος Χαϊδαρίου έχει ήδη μεριμνήσει για την αναβάθμιση των προσφερόμενων ηλεκτρονικών υπηρεσιών προς τους δημότες του. Στα πλαίσια του **στρατηγικού του σχεδιασμού, όσον αφορά στον Τομέα Ηλεκτρονικής Διακυβέρνησης,**  ο Δήμος Χαϊδαρίου έλαβε απόφαση για τη διάθεση των απαραίτητων κονδυλίων **για δύο σημαντικά έργα :**

* την αναβάθμιση της ***Διαδικτυακής Πύλης (Portal) του Δήμου,*** ώστε ο δημότης Χαϊδαρίου, να ενημερώνεται μέσα ένα πλέον σύγχρονο και φιλικό στο χρήστη περιβάλλον καθώς και **να υποβάλλει ηλεκτρονικά, πλέον, τα αιτήματά του όσον αφορά έκτακτες βλάβες, επισκευές, υποδείξεις, παράπονα, σχόλια κτλ** . Στο επόμενο χρονικό διάστημα θα το Portal του Δήμου θα διατίθεται και σε application για smart phones (android και iphone).
* τη συντήρηση του **υφιστάμενου ασύρματου δικτύου WiFi** στις περισσότερες περιοχές του Δήμου. Τα σημεία όπου διατίθεται σήμερα το ΔΩΡΕΑΝ Wi-Fi είναι τα εξής:
* Σημείο 1) \_ΔΗΜΑΡΧΕIΟ
* Σημείο 2) \_ΓΥΜΝΑΣΤΗΡΙΟ
* Σημείο 3) \_ΘΕΑΤΡΑΚΙ (ΡΙΜΙΝΙ)
* Σημείο 4) \_ΠΛΑΤΕΙΑ ΆΝΩ ΔΑΣΟΥΣ
* Σημείο 5) \_ΚΟΛΥΜΒΗΤΗΡΙΟ
* Σημείο 6) \_ΓΗΠΕΔΟ ΧΑΡΑΛΑΜΠΙΔΗΣ
* Σημείο 7) \_ΝΕΛΕ
* Σημείο 8)\_ΠΑΛΑΤΑΚΙ

**Η πρόσβαση στο ασύρματο Δίκτυο του Δήμου είναι εντελώς δωρεάν και δεν απαιτείται username ή password! *Το Ασύρματο Δίκτυο αναγνωρίζεται ως "Haidari Hot Spot".***

**Oδηγίες σύνδεσης στο Ασύρματο Ευρυζωνικό Δίκτυο WiFi του Δήμου**

Ό χρήστης συνδέεται στο ασύρματο δίκτυο **Haidari\_Hotspot** και στη συνέχεια η συσκευή του (κινητό τηλέφωνο / φορητός υπολογιστής) ανοίγει τον προεπιλεγμένο φυλλομετρητή (browser) και εμφανίζει οθόνη υποδοχής με την επιλογή: Σύνδεση / Connect (με δυνατότητα επιλογής είτε στα Ελληνικά είτε στα Αγγλικά) και μόλις ο χρήστης πατήσει στο κουμπί Σύνδεση, ανακατευθύνεται στην επίσημη σελίδα του δήμου Χαϊδαρίου και αποκτά πρόσβαση στο Internet για τα επόμενα 40 λεπτά. Η ταχύτητα πρόσβασης στο Internet για κάθε χρήστη είναι 1,4MBps download & 0,98MBps upload και η εμβέλεια των Σημείων Πρόσβασης (Access Points) καλύπτει μια σφαίρα 85 μέτρων άνευ εμποδίων με εγγυημένη ταχύτητα και έως 95 μέτρα με πτώση ποιότητας περίπου στις μισές ταχύτητες.

**Ευρωπαϊκό Πρόγραμμα WiFi4EU**

**Τέλος, σας ενημερώνουμε ότι ο Δήμος μας έχει λάβει χρηματοδότηση στα πλαίσια του Ευρωπαϊκού Προγράμματος WiFi4EU και πρόκειται να συμπεριλάβει τα κάτωθι σημεία στη ΔΩΡΕΑΝ ΠΡΟΣΒΑΣΗ (free Wifi) προς τους δημότες του:**

* Πλατεία Ηρώων (Οδός Στρ. Καραϊσκάκη 17), ΚΕΝΤΡΙΚΟ ΧΑϊΔΑΡΙ
* Πλατεία Ηρώων Πολυτεχνείου (Οδός Hρώων Πολυτεχνείου & Γ. Παπανδρέου 122),  ΔΑΣΟΣ ΧΑϊΔΑΡΙΟΥ
* Πλατεία Σινασού (Οδοί Μελίτας & Καζαντζάκη), ΠΕΡΙΟΧΗ ΓΡΗΓΟΡΟΥΣΑΣ
* Πλατεία Σκαμπά (Λαού), ΠΕΡΙΟΧΗ ΔΑΣΟΥΣ